Kristin Hille Valla

Kristin Hille Valla (født 1944) er en norsk embetskvinne og tidligere politiker (Sp). Hun var miljøvernminister i Jan P. Syses regjering 1989–1990 og fylkesmann i Oppland fra 2002 til 2014.

 Bakgrunn og yrkeskarriere 
Hun er datter av gårdbruker Jens N. Sterri (1903–1993) og husmor Valborg Hille (1910–1958) og vokste opp i Hafslo.75 års omtale i Aftenposten 31. des. 2019 Hun har gått husmorskole, examen artium fra Sogndal gymnas 1964, faglærereksamen fra Stabekk høgskole 1967, eksamen i statsvitenskap og offentlig administrasjon fra Møre og Romsdal distriktshøgskole 1988.

Valla var lærer ved Tangen barne- og ungdomsskole 1968–1970, Dovre ungdomsskole 1971–1972, Fylkesyrkesskolen og Hjerkinn husflidskole 1972–1974. Hun var rektor ved Nesbyen videregående skole 1975–1989, fylkesskolesjef i Oppland 1991–1998, direktør i Kommunenes Sentralforbund 1998–2000 samt prosjektdirektør i Hedmark og Oppland 2000–2001.80 års omtale i Aftenposten 31. des. 2024

 Politisk arbeid 
Valla har hatt en lang rekke offentlige verv. Til hennes politiske aktivitet kan regnes nestleder i Nes Senterparti 1983–1985, leder i Buskerud Senterkvinner 1983–1985, medlem av Senterpartiets programkomité 1984–1989, medlem av Nes kommunestyre 1984–1987, leder i Senterpartiets utdannelses- og forskningsutvalg 1987–1990, 2. nestleder i Senterpartiet 1987–1991, medlem av Buskerud fylkesting 1988–1991 og miljøvernminister i Jan P. Syses regjering 1989–1990.

 Referanser 

 Eksterne lenker 

 Kristin Hille Valla - Store norske leksikon

Kategori:Norske miljøvernministre
Kategori:Sp-statsråder
Kategori:Statsråder i Regjeringen Syse
Kategori:Norske statsråder etter 1945
Kategori:Senterpartiets ledelse
Kategori:Lokalpolitikere i Nes i Buskerud
Kategori:Sp-politikere i Buskerud
Kategori:Fylkesmenn i Oppland
Kategori:Norske embets- og tjenestemenn
Kategori:Norske skoleledere
Kategori:Personer fra Årdal kommune